GiliGold/VAD_KnessetCorpus huggingface dataset:
יואל חסון: למה יושב-ראש הקואליציה, נציגה של הממשלה והנציג של ראש הממשלה, לא פנה לאופוזיציה והציע, לדוגמה, לדון לעומק בחוק הנורווגי, כולל לכולם.
צחי הנגבי: כולל נסיעה לנורבגיה להבין את המסר של הנורווגים.
יואל חסון: משלחת רמת דרג.
מיכל רוזין: אתם ממש מעליבים את הנורווגים שאתם קוראים לזה חוק נורווגי.
יואל חסון: באמת, דיברנו על זה בישיבות הקודמות - -
דוד ביטן: החוק השוודי.
דב חנין: איפה מזג האוויר הנורווגי?
מיכל רוזין: ערב הסעודית אולי.
יואל חסון: - - שאני בטוח שדרדרנו את היחסים עם נורבגיה.
יואל חסון: דרדרנו את היחסים עם נורבגיה.
יואל חסון: אבל אני מבטא באמת את דעתי.
יואל חסון: אני אומר: אות הקלון של החוק הזה על הממשלה הוא לא בעצם הרעיון של החוק, אלא הוא בעצם התפירה הזאת הדקדקנית במי יוצא ומי נכנס, וחס וחלילה, שלא יכנס אחד יותר מדי בליכוד שלראש הממשלה לא בא טוב - -
מיקי לוי: גם פורמלי.
יואל חסון: - - ושאולי ממפלגה אחרת ושגם בבית - - -
יואל חסון: לא סיימתי, שנייה.
דוד ביטן: אין, נתתי לך שלוש דקות.
יואל חסון: ושגם בבית היהודי תיכנס רק מועלם, ולא יכנס הבא.
דוד ביטן: חבר הכנסת חסון, מספיק, זהו, סיימנו.
יואל חסון: אומרים לי: חבר הכנסת חסון, זה מלחיץ אותי.
דוד ביטן: כן, אז אני אומר, סיימנו.
יואל חסון: רגע, רגע, אני מסיים, משפט אחרון.
יואל חסון: במקום לבוא לאופוזיציה ולדבר על הפרדה אמיתית של הרשויות, המבצעת והמחוקקת - -
דוד ביטן: טוב, מאה אחוז, תודה.
יואל חסון: - - והפיכת החוק הנורבגי לכל השרים - -
דוד ביטן: זהו, מספיק.
יואל חסון: - - ולהביא את הכנסת - -
דוד ביטן: אל תיתן לי - - -
יואל חסון: - - לא למצב שחבר הכנסת קיש, אדוני, שאין לו שום ידע בחוק הזה.
דוד ביטן: חבר הכנסת חסון.
יואב קיש: אני היית פה בוועדת הכנסת, אתה לא תתחיל לקזז.
דוד ביטן: אל תענה לו, בשביל מה אתה עונה לו?
יואל חסון: אין לו שום ידע בחוק, אין לו שום ידע בחוק הזה.
יואל חסון: ונגרר פה להצביע, ונגרר פה - -
דוד ביטן: טוב, מספיק, אני אוציא אותך.
יואל חסון: - - להצביע.
יואל חסון: נגרר להצביע, אדוני, על חוק - -
דוד ביטן: חבר כנסת חסון, סיימת את דבריך.
יואל חסון: - - שאין לו מושג על מהו.
דוד ביטן: אני רוצה להגיב.
יואל חסון: ולמה לא מגישים שתייה כשהוועדה מתכנסת?
דוד ביטן: אה, בעד חמש דקות?
דוד ביטן: רבותי, חברת הכנסת רוזין, חברת הכנסת.
דוד ביטן: אני לא צריך להגיב אפילו, כי חבר הכנסת חסון לא טען ולו טענה אחת - - -
יואל חסון: סליחה, סליחה.
דוד ביטן: לא, אני מדבר.
יואל חסון: אתה מגיב על הטענות שלי, אדוני?
מיכל רוזין: לכן רציתי להוסיף על דבריו טענה עניינית.
דוד ביטן: הוא דיבר באופן כללי קונסטיטוציוני.
יואל חסון: אתה מבקר את הטענות שלי?
דוד ביטן: ולא שמענו שום דבר לגופו של עניין.
דוד ביטן: מי בעד לדחות את הרוויזיה?
דוד ביטן: <2.
דוד ביטן: בקשת יו"ר ועדת הכספים להקדמת הדיון בהצעת חוק לעידוד מחקר ופיתוח בתעשייה (תיקון מס' 7) (הקמת הרשות הלאומית לחדשנות טכנולוגית), התשע"ה–2015 (מ/926), לפני הקריאה השנייה והשלישית.
דוד ביטן: עכשיו יש לנו עוד סעיף אחד בסדר-היום, אם אפשר.
דוד ביטן: יש לנו את בקשת יו"ר ועדת הכספים להקדמת הדיון בהצעת חוק לעידוד מחקר ופיתוח בתעשייה (תיקון מס' 7) (הקמת הרשות הלאומית לחדשנות טכנולוגית), התשע"ה–2015, לפני הקריאה השנייה והשלישית.
דוד ביטן: מי בעד? מי נגד?
דוד ביטן: בעד – 11
דוד ביטן: נמנעים – אין הבקשה נתקבלה.
דוד ביטן: הישיבה סגורה.
דוד ביטן: לפני זה יש לנו איזה עניין טכני שבטעות, חבר הכנסת אחמד טיבי לא אמר שהוא מערער גם בשם חבר כנסת נוסף - - -
אחמד טיבי: חבר הכנסת עיסאווי פריג'.
דוד ביטן: חבר הכנסת עיסאווי פריג'.
דוד ביטן: מכיוון שהוא גם הגיש את ההצעה לסדר אז אנחנו נאשר גם אותו כדי שיוכל לדבר היום במליאה.
אחמד טיבי: זה טעות - - -
דוד ביטן: זה תיקון טעות טכנית.
דוד ביטן: עכשיו הנושא השני: בקשת יושב ראש ועדת הכלכלה להעברת הצעת חוק איסור הפלייה במוצרים, בשירותים ובכניסה למקומות בידור ומקומות ציבוריים (תיקון - איסור הפלייה מחמת מקום מגורים), התשע"ה-2015, מוועדת החוקה, חוק ומשפט לדיון בוועדת הכלכלה.
דוד ביטן: מכיוון שיושב ראש ועדת החוקה, חוק ומשפט הודיע לנו שאין לו התנגדות, - -
<ארבל אסטרחן: זה נושא שמתאים לוועדת הכלכלה.
דוד ביטן: - - אז אנחנו נשאיר את זה לוועדת הכלכלה שזה מתאים לשם.
דוד ביטן: הצבעה בעד – פה אחד נגד – אין נמנעים – אין
דוד ביטן: הצעת חוק יסודות התקציב (תיקון מס' 47 - הוראת שעה) (יושב ראש הוועדה המשותפת לתקציב הביטחון), התשע"ה-2015 – הכנה לקריאה שנייה ושלישית, בכפוף לאישורה במליאה היום.
<ארבל אסטרחן: אתמול.
דוד ביטן: אתמול.
<ארבל אסטרחן: סדר היום יצא אתמול.
<ארבל אסטרחן: זה אושר במליאה בקריאה ראשונה - - -
דוד ביטן: את רוצה להגיד מספר מילים פה?
<ארבל אסטרחן: טוב, אני אזכיר בקצרה: לפי חוק יסודות התקציב, הוועדה המשותפת לתקציב הביטחון מורכבת מחברי ועדת הכספים ומחברי ועדת החוץ והביטחון.
<ארבל אסטרחן: לפי תקנון הכנסת, מאחר וועדת הכספים היא הנזכרת ראשונה בחוק, יושב ראש הוועדה המשותפת צריך לבוא מקרב חברי ועדת הכספים.
<ארבל אסטרחן: מאחר ורוצים, ולא בפעם הראשונה, וזה בעצם קרה גם בעבר, שרצו שיושב ראש הוועדה יהיה מוועדת החוץ והביטחון ולא מוועדת הכספים, בגלל שהוועדה הזו דורשת גם בקיאות - - - וגם בקיאות - - -
דוד ביטן: הם משאירים אופציה, אופציה לפי החלטה פנימית.
<ארבל אסטרחן: מוצע לקבוע שיושב ראש הוועדה יהיה כתוב בחוק, שהוא יהיה חבר מאחת משתי הוועדות.
<ארבל אסטרחן: ואז, כאשר ועדת הכנסת תקבע את היושב ראש היא לא תהיה מחויבת לוועדת הכספים.
<ארבל אסטרחן: מוצע כרגע לקבוע את זה כהוראת שעה לשנתיים.
דוד ביטן: זה היה הסיכום.
דוד ביטן: העברנו את זה בקריאה ראשונה.
אחמד טיבי: אני לא מבין בוועדות החוץ והביטחון.
אחמד טיבי: אני אפילו לא יכול לגשת לדיונים.
אחמד טיבי: אני רק חבר ועדת הכספים.
אחמד טיבי: אני מהתומכים הנלהבים של ועדות הכספים.
<ארבל אסטרחן: אני רק אבהיר שהשנתיים האלה יהיו מיום פרסומו של החוק.
דוד ביטן: זה רק לקדנציה הזאת.
דוד ביטן: לא עשינו את זה באופן קבוע.
<ארבל אסטרחן: לפני שהוא - - -, לפני שהוא יפורסם – שנתיים מאותו מועד.
דוד ביטן: אז אנחנו מאשרים את הפטור?
<ארבל אסטרחן: את החוק.
<ארבל אסטרחן: מאשרים את החוק לשנייה ושלישית.
דוד ביטן: שנייה ושלישית.
דוד ביטן: וגם את חובת ההנחה.
<אתי בן יוסף: - - - אולי אנחנו מביאים את זה - - -
<ארבל אסטרחן: יש לך פטור להיום?
<אתי בן יוסף: אם נביא אותו היום אז זה צריך פטור שנייה ושלישית.
דוד ביטן: חבר הכנסת אחמד טיבי, אתה נמנע?
אחמד טיבי: נוכח ולא מצביע.
דוד ביטן: ולא מצביע.
דוד ביטן: הצבעה בעד – 2 נגד – אין נמנעים – אין
דוד ביטן: אז תביאי את זה היום.
דוד ביטן: נגמור עם זה.
<ארבל אסטרחן: לי אין בעיה מבחינתי.
<ארבל אסטרחן: המזכירות, בדרך כלל לא - - - שנייה ושלישית.
דוד ביטן: למה לא? זה בהסכמת האופוזיציה.
<אתי בן יוסף: יש לנו פטור.
<ארבל אסטרחן: בכנסת הקודמת, כזכור, נחקק תיקון גדול לחוק שירות ביטחון בעניין תלמידי ישיבות והתווסף פרק לחוק שירות ביטחון, פרק ג'1, שנתן סמכויות שונות לוועדת החוץ והביטחון בדיווחים ובאישור תקנות.
<קריאה: התיקון של השוויון בנטל.
<קריאה: הידוע כשוויון בנטל.
<ארבל אסטרחן: אבל החוק קבע הוראה מיוחדת שאמרה שבתקופה של שנתיים מיום תחילתו של החוק – תחולתו הייתה במרץ 2014, כלומר ממרץ 2014 עד מרץ 2016 – בכל מקום באותו פרק ג'1, במקום ועדת חוץ וביטחון יקראו ועדה שתקבע ועדת הכנסת לעניין זה.
<ארבל אסטרחן: הסיבה הייתה לא שהנושאים אינם בסמכות ועדת חוץ וביטחון אלא שכזכור הייתה ועדה מיוחדת לעניינים האלה בראשות אילת שקד ורצו שזה יהיה בסמכותה.
<ארבל אסטרחן: לכן המקום המתאים הוא ועדת החוץ והביטחון.
דוד ביטן: לא צריך להקים ועדה מיוחדת במקרה הזה.
דוד ביטן: גם אין סיבה מיוחדת להקים ועדה מיוחדת.
דוד ביטן: אני ממליץ להעביר את זה לוועדת החוץ והביטחון.
שי פירון: כמו עם רשות השידור.
שי פירון: אין סיבה להקים ועדה מיוחדת.
דוד ביטן: את זה כבר עברנו.
דוד ביטן: אתה רוצה רביזיה על זה?
שי פירון: רק אמרתי כדי להראות את הקוהרנטיות ואת ההיגיון.
מרב מיכאלי: אתה מתכוון, את העקביות.
שי פירון: את העקביות.
דוד ביטן: כן ולא.
צחי הנגבי: אנחנו הולכים בדירוג.
צחי הנגבי: יכול מאוד להיות שאם הממשלה תביא לכנסת הצעת חוק שעוסקת בעניין המהותי של סנקציות פליליות כן או לא, אנחנו ניוועץ או נביא ועדה מיוחדת כמו ועדת שקד.
צחי הנגבי: אבל זה אחרי הפגרה.
צחי הנגבי: יכול להיות שכן ויכול להיות שלא.
צחי הנגבי: בהקשר הה, זה באמת היה דבר נקודתי, הוראת שעה שבמרץ ממילא היא לא תקפה.
צחי הנגבי: את הפגרה אנחנו רק מתחילים, כך שאם היינו מקימים ועדה מיוחדת לעניין הזה, זה לחודשים ספורים.
צחי הנגבי: לכן אין טעם ואנחנו נעשה את זה ועדת חוץ וביטחון.
דוד ביטן: אושר פה אחד.
ינון מגל: זה יידון במליאה?
צחי הנגבי: אישור תקנות וחקיקה, זה תמיד חייב להיות במליאה.
דוד ביטן: לא צריך להסביר.
דוד ביטן: אנחנו צריכים לסיים את זה היום ואנחנו בעצם צריכים להקדים את הדיון.
צחי הנגבי: כולם בעד.
דוד ביטן: הסעיף נתקבל
דוד ביטן: יש לנו בקשה מצד אחד של חבר הכנסת איתן כבל, יושב ראש ועדת הכלכלה, להעביר את זה לוועדת הכלכלה ומצד שני יש לנו בקשה של האוצר להעביר את זה לוועדת החוקה, חוק ומשפט.
דוד ביטן: כל אחד וההסברים שלו.
דוד ביטן: אתה רוצה להציג את הבקשה?
איתן כבל: בוקר טוב אדוני, בוקר טוב לחברות ולחברים.
איתן כבל: העניין כאן הוא קודם כל לא עניין פוליטי או דברים מן סוג הזה.
איתן כבל: אין לזה שום שייכות אלא העניין הוא מקצועי לחלוטין, ייעוץ משפטי כזה וייעוץ משפטי אחר.
איתן כבל: אני אגיד את הדברים בצורה הכי כנה.
איתן כבל: האמת היא - שאף אחד לא יתפלסף ולא יתנשא מעל אף אחד- שהחוק הזה יכול להיות נדון בכספים ויכול להיות נדון בחוקה ויכול להיות נדון בוועדת הכלכלה ולא נודע כי באו אל קרבו.
<קריאה: גם בוועדת הסמים?
איתן כבל: כל אחד מהסוג שלו וההתמחות שלו.
איתן כבל: הייעוץ המשפטי של ועדת הכלכלה פרס כאן מסכת שלמה שבה מוצג למה צריך ונכון שהנושא הזה יידון בוועדת הכלכלה.
איתן כבל: אני אומר עוד שאני יודע שניסן סלומינסקי חברי, ובאמת חברי והשכן שלי, הוא אימפריאליסט, חבל על הזמן.
איתן כבל: הוא מסוג יושבי ראש ועדה בעיריות שכל שנה מגיעים לאיזה בית ומפנים כל מיני דברים שבסוף אף אחד לא עשה אתם כלום.
איתן כבל: ועדת החוקה היא אחת הוועדות העמוסות לעייפה.
איתן כבל: הנושא הזה הוא נושא מאוד מאוד חשוב ומאוד דרמטי גם לממשלה.
איתן כבל: היכולת שלנו להתמודד עם השאלות האלה גם מקצועית, גם עניינית, היא גבוהה מאוד.
איתן כבל: הוא ידע למה הוא איחר.
איתן כבל: הוא בטח אסף עוד דברים בדרך לוועדה.
דוד ביטן: אני לא יודע איך יש לו זמן.
דוד ביטן: דודי אמסלם אמר שהוא לא יכול לדון.
איתן כבל: ברשותך, אני אומר שהדיון מנקודת המבט שלי הוא הכי ענייני והכי מקצועי.
איתן כבל: אומר עוד דבר.
איתן כבל: אין לי בעיה שישבו היועצים המשפטיים של שתי הוועדות ויקבלו את ההחלטה מה נכון.
צחי הנגבי: אנחנו לא רוצים להפקיד את כל סמכויותינו בידי היועצים המשפטיים.
איתן כבל: אין לזה דבר וחצי דבר עם עניינים ואתה תדע לשכנע אותי יותר טוב.
דוד ביטן: אני אסביר מה הטענה שקשורה לוועדת החוקה.
דוד ביטן: הם טוענים שהחוק קובע עבירות פליליות על שימוש במזומן מעבר לסכומים שנקבעו פלוס סמכויות חקירה חדשות לצורך אכיפת הוראת החוק פלוס עבירת מקור חדשה בחוק איסור הלבנת הון פלוס רגולציה חדשה על נותני שירותי מטבע וכל אלה תחומים מובהקים של ועדת החוקה.
דוד ביטן: בנוסף, קנס מינהלי שמוצע לקבוע על מפרי העבירה ואת זה חובה להעביר לוועדת החוקה.
דוד ביטן: עבירות מינהליות.
דוד ביטן: לכן ההיגיון להעביר את זה דווקא לוועדת החוקה.
איתן כבל: אדוני היושב ראש, אתה רוצה שעכשיו אני אתחיל להקריא?
צחי הנגבי: הוא צודק, יש לכאן ולכאן ולכאן.
דוד ביטן: אמרתי לך מה הטענות.
דוד ביטן: אין כאן מישהו שבא לטעון את הטענות בשמם.
דוד ביטן: גם גפני רוצה את זה לוועדה שלו?
דוד ביטן: אולי נעביר את זה לוועדת הכנסת.
דוד ביטן: אם שלוש ועדות רוצות את זה, נעביר את זה לוועדת הכנסת.
<קריאה: תנסח מחדש את האימפריאליזם.
איתן כבל: ברשותכם, אני אומר בקצרה.
איתן כבל: אני לא אשכב על הגדר ואני אומר לאוצר, בואו נרשום מתי יגיע הלו"ז הזה.
איתן כבל: הנושאים האלה של הלבנת הון, אני זוכר אותם בוועדת החוקה מזמן.
איתן כבל: אני בסך הכול מנסה, מעבר לעובדה שיש את הטיעונים הנכבדים של ועדת החוקה, ואמרתי לכם שעל כל טיעון יש טיעון נגד של ועדת הכלכלה.
דוד ביטן: הנה, ניסן הגיע.
ניסן סלומינסקי: יעידו חבריי שעד היום כל חוק שהגיע אלי, גמרנו אותו.
ניסן סלומינסקי: מהבחינה הזאת אין בעיה.
ניסן סלומינסקי: מה שמגיע אלינו, אנחנו גומרים.
דוד ביטן: אני חדש כאן אבל איך שהוא טיפל בחוק הנורבגי, אי אפשר לטעון טענות.
איתן כבל: כל אחד שם לו פרח או משהו, אבל הוא מסתובב עם צילום נורבגי על הגב וזה מהפעם הקודמת.
<קריאה: הוא בכלל עכשיו הולך להציע רביזיה שגם יושבי ראש ועדות יוכלו להתחלף.
<קריאה: הוראת שעה בתיאום עם בני בגין.
דוד ביטן: ניסן, לפחות מועלם תתמוך בך בפריימריז?
דוד ביטן: עבדת כל כך קשה.
דוד ביטן: נציג ועדת הכספים רוצה גם הוא להתייחס?
דוד ביטן: הבנתי שגם גפני רוצה את החוק הזה.
דוד ביטן: תנמקי לנו למה יושב ראש ועדת הכספים חושב שהוא רוצה את החוק הזה.
<שגית אפיק: המלצות הלשכה המשפטית הייתה ועדת הכספים או ועדת הכלכלה וועדת הכספים הייתה ראשונה לא בכדי.
<שגית אפיק: זאת הצעת חוק שמי שמנהל אותה זה מנהל רשות המסים.
<שגית אפיק: זאת הצעת חוק של רשות המסים.
<שגית אפיק: עיקר ההצעה היא על האיסור בשימוש במזומן.
<שגית אפיק: הלבנת הון שהזכרת כאן - - -
דוד ביטן: כדי שלא תהיה הלבנת הון, נעשה חילופים כמו בימי קדם ואז לא תהיה בעיה.
<שגית אפיק: הלבנת הון, הוא תיקון עקיף נלווה שנמצא בסוף החוק.
<שגית אפיק: כלומר, גם השימוש החלופי בכרטיסי חיוב שהוא שימוש חלופי שיבוא אחרי האיסור במזומן.
ישראל אייכלר: מישהו חושב על האזרח שרוצה להשתמש בזה?
דוד ביטן: תאמין לי שיהיה לנו מה להגיד על זה כי זה מוגזם ועבר את הגבול של הטעם הטוב.
דוד ביטן: אנחנו נתייחס לזה בוועדה.
ישראל אייכלר: שאלתי את בני בגין האם אבא שלו היה מסכים או אם הוא מסכים להצעה שמשליכה עלינו האזרחים שרגילים להשתמש במזומן.
דוד ביטן: נציג האוצר.
<גיא גולדמן: רק נציין בקצרה שזאת אכן הצעת חוק של שר האוצר אבל יושב כאן גם נציג משרד ראש הממשלה וההצעה היא פרי עבודה של ועדת לוקר, מנכ"ל משרד ראש הממשלה, ושותפים לה כל משרדי הממשלה, בנק ישראל, הרשות לאיסור הלבנת הון, רשות ההגבלים, שורה של משרדי ממשלה ורשויות וכולם עומדים מאחורי ההצעה.
דוד ביטן: להעביר לוועדת החוקה?
<גיא גולדמן: אני רק מתייחס לזה.
איילת נחמיאס ורבין: גם במליאה אמרתי שאני חושבת שזה חוק מאוד מאוד מאוד חשוב ואני מברכת עליו אבל אני חושבת – ואני מצטרפת לרב אייכלר באמירה הזאת - שעם כל הכבוד למה שנאמר כאן גם בהקשר של רשות המסים וגם בהקשר של ועדת החוקה חוק ומשפט, זה חוק שההשלכות שלו הן כלכליות דרמטיות יום יומיות על הציבור הישראלי.
דוד ביטן: זה לא ויכוח אישי.
דוד ביטן: זה ויכוח ענייני.
איילת נחמיאס ורבין: לגמרי ענייני.
איילת נחמיאס ורבין: אני באמת חושבת שזה חוק שמאוד מאוד חשוב לדון בהיבטים הכלכליים שלו.
איילת נחמיאס ורבין: אגב, אדוני היושב ראש, מרוב ועדות מיוחדות שהכנסת הזאת מקימה, עם כל הכבוד, אם כבר, זה אולי החוק שהיה ראוי להקים לו ועדה.
משה גפני: אדוני היושב ראש, אני באתי כדי להתייחס לעניין.
דוד ביטן: היועצת המשפטית שלך כבר הגיבה.
דוד ביטן: אם אתה רוצה, בבקשה.
דוד ביטן: יש לך זמן עם כל מה שאתה עושה היום וגם את החוק הזה אתה רוצה?
משה גפני: בחלק מהדברים, בסדר, אין בעיה.
איילת נחמיאס ורבין: הוא רוצה להעביר לוועדת הכלכלה.
משה גפני: אני רוצה לוועדת הכספים.
משה גפני: אדוני היושב ראש, אני שאלתי מלכתחילה מה פתאום זה צריך ללכת לוועדות אחרות.
משה גפני: רוב החוק הזה מדבר על רשות המסים.
דוד ביטן: בעיה.
דוד ביטן: כולם כאן נגדך.
משה גפני: בסדר, אני רגיל לזה.
משה גפני: אני לא יודע למה האוצר רוצה להעביר את זה לוועדת החוקה.
משה גפני: מה זה קשור לוועדת החוקה?
משה גפני: הנושא של הלבנת הון הוא חלק מאוד שולי.
משה גפני: הם סופרים את האצבעות.
משה גפני: אסור להשתמש באמצעות בשימוש במזומן.
דוד ביטן: ממליצים על החלפת סחורות כדי שלא תהיה הלבנת הון, כמו בימי הביניים.
דוד ביטן: נבוא עם ירקות ונקבל פירות בלי כסף.
דוד ביטן: זה מה שעוד מעט יהיה.
משה גפני: ההמלצה של הייעוץ המשפטי גם במליאת הכנסת הייתה או כלכלה או כספים.
דוד ביטן: אמרו את זה.
משה גפני: או כספים או כלכלה.
דוד ביטן: משרד האוצר ממליץ על ועדת חוקה והסברתי למה.
משה גפני: שמעתי אבל אני לא מקבל את העמדה של משרד האוצר בעניין הזה.
משה גפני: אני חושב שמשרד האוצר שוגה.
משה גפני: החוק הזה הוא חוק של כספים, הוא של רשות המסים וזה פשוט לפצל דבר שאין לו שום ערך מבחינת העבודה של הכנסת.
איתן כבל: אפשר להקים ועדה משותפת וניסן יהיה משקיף.
דוד ביטן: אנחנו רוצים לשקול את זה.
דוד ביטן: נעבור לנושא אחר.
דוד ביטן: נשקול את זה.
משה גפני: אני יכול לדעת על איזה משקל מדובר?
דוד ביטן: משקל שלי.
דוד ביטן: גפני, יש עוד בקשה שלך.
דוד ביטן: למה החוקים הם כל כך ארוכים בשם?
דוד ביטן: אף פעם לא הבנתי את זה.
איתן כבל: איך תהיה אחר כך פרנסה לעורכי הדין?
דוד ביטן: קודם כל, אתה מסכים לזה?
דוד ביטן: יש הצעת חוק שקבעו שוועדת הכלכלה תדון בו וגפני רוצה שהיא תעבור לוועדת הכספים, הצעת חוק לקידום השקעות בחברות הפועלות בתחומי הטכנולוגיה העילית (הייטק).
דוד ביטן: תסביר לו.
<שגית אפיק: בכנסת הקודמת הוגשה על ידי הרשות לניירות ערך הצעת חוק.
איתן כבל: אדוני היושב ראש, מה נפשך.
איתן כבל: או שאנחנו כמו בהתייעצות ביניכם פועלים על פי המתווה שאומר מה נדרש.
דוד ביטן: מה העמדה שלך?
איתן כבל: כל חיי חלמתי שזה יהיה בוועדה אצלי.
<ארבל אסטרחן: זה היה חוק שהוגש בכנסת הקודמת.
משה גפני: אם אפשר, אדוני היושב ראש, היועצת המשפטית של ועדת הכספים תסביר תסביר על מה אנחנו מדברים.
דוד ביטן: היא התחילה.
<שגית אפיק: בכנסת הקודמת הוגשה על ידי הרשות לניירות ערך הצעת חוק לקידום השקעות בחברות הפועלות בתחומי הטכנולוגיה, הצעה שלמעשה בתחום הסמכות של ועדת הכספים.
<שגית אפיק: לחבר הכנסת דאז, אבישי ברוורמן, יושב ראש ועדת הכלכלה דאז, הייתה הצעת חוק פרטית שעסקה בסעיף אחד מתוך ההצעה הזאת.
<שגית אפיק: ביקש חבר הכנסת ברוורמן לפצל את הסעיף האחד הזה ולהעביר אותו אליו על מנת שהוא יוכל להעביר אותו ביחד עם הצעת החוק הפרטית שלו.
<שגית אפיק: עכשיו ביקשה הממשלה להחיל רציפות על הצעת החוק הזאת.
<שגית אפיק: כיוון שפוצלה על הסעיף הזה, היה צריך להעביר ברציפות את הסעיף בנפרד ואת יתר הצעת החוק בנפרד.
<שגית אפיק: לפי התקנון, כאשר ועדה התחילה בטיפול בכנסת הקודמת, זה עובר אוטומטית לאותה ועדה ולכן הסעיף הבודד הזה עבר לוועדת הכלכלה ויתר החוק עבר לוועדת הכספים.
<שגית אפיק: נכון יותר שוועדת הכספים תדון בחוק כולו ולכן הבקשה של יושב ראש ועדת הכספים היא להעביר את הסעיף הבודד הזה בחזרה לוועדת הכספים.
משה גפני: דרך אגב, אדוני היושב ראש, אני לא חלמתי על זה.
איתן כבל: שנים חלמתי על החוק הזה.
איתן כבל: אדוני היושב ראש, למרות שבאמת קשה לי להיפרד מהחוק, אבל אחרי שהבעתי בפניו המבוישות של יושב ראש הוועדה - - -
דוד ביטן: אני רוצה להגיד לך שפעמיים הוא הסכים שזה יעבור אליך.
דוד ביטן: פעמיים.
דוד ביטן: ביקשת והוא הסכים.
איתן כבל: קודם כל, אני לא עושה מזה סיפור כמוהו וכל דבר מודיע.
איתן כבל: אני גם יודע להגיד לו באוזן.
איתן כבל: האמת?
איתן כבל: קח את זה.
דוד ביטן: הועבר לוועדת הכספים.
דוד ביטן: הסתיימה ההתייעצות שלנו בעניין המזומן.
דוד ביטן: אנחנו ממליצים להעביר את זה לוועדת החוקה חוק ומשפט.
דוד ביטן: אתה נמנע?
משה גפני: אין לי זכות הצבעה.
משה גפני: אני רק מבקש רביזיה.
דוד ביטן: באמת רביזיה?
צחי הנגבי: נעשה רביזיה גם על ההחלטה הקודמת.
צחי הנגבי: עזוב את זה.
משה גפני: קחו את הקודם ותנו לי את זה.
דוד ביטן: אי אפשר.
משה גפני: האוצר ינהל כאן את הכול?
דוד ביטן: רביזיה.
דוד ביטן: הרביזיה תהיה בשעה 10:00.
איתן כבל: אני רוצה שיהיה גם לוח זמנים אצל האוגר, מתי זה יעלה לדיון.
דוד ביטן: יושב ראש ועדת הפנים מתנגד.
<קריאה: כך הוא אמר לי.
דוד ביטן: זה מתאים לוועדת הפנים.
מכלוף מיקי זוהר: רגע.
מכלוף מיקי זוהר: תשאל את יושב ראש הקואליציה בעניין הזה.
דוד ביטן: מי בעד להעביר לוועדת החוקה?
דוד ביטן: נעשה את זה הוראת שעה, המעבר לחוקה בהוראת שעה לחודש.
דוד ביטן: באמת זה רעיון, להעביר לוועדת חוקה את חוק המזומן כהוראת שעה לחודש.
משה גפני: אדוני היושב ראש, מי באוצר ביקש להעביר את הצעת חוק המזומן לוועדת החוקה?
<קריאה: יש נימוקים.
משה גפני: איזה נימוקים יש לזה?
דוד ביטן: הנה, הגיע נציג האוצר.
דוד ביטן: הבחור הזה.
משה גפני: אם אתם חושבים שנולדתי אתמול, אתם פשוט טועים.
דוד ביטן: אתה רוצה שאני אקריא לך את בקשת האוצר?
משה גפני: אתם ביקשתם להעביר את זה לוועדת החוקה?
משה גפני: כי אני עם כיפה?
משה גפני: לא מעבירים אלי בגלל שאני עם כיפה.
דוד ביטן: הנושא האחרון.
<קריאה: זה לא על סדר היום.
דוד ביטן: הוספנו את זה עכשיו.
דוד ביטן: אני אומר שוב.
דוד ביטן: בקשת יושב ראש ועדת החוקה חוק ומשפט.
משה גפני: רשות המסים לא הייתה מבקשת להעביר את זה או לא להעביר את זה לוועדת הכספים, אם לא אני הייתי היושב ראש.
משה גפני: זה הנימוק.
דוד ביטן: לא, זה לא הנימוק.
דוד ביטן: יש לנו זמן עד 10:00.
דוד ביטן: אני חושב שזה נושא חשוב.
דוד ביטן: יש לנו רביזיה בשעה 10:00.
משה גפני: זה בגלל שאני חרדי.
דוד ביטן: אנחנו נגד החוק, בלי קשר.
דוד ביטן: לגופו של עניין, אנחנו נגד אבל זה לא שייך.
דוד ביטן: הוא יכול להתנגד גם בוועדת החוקה.
דוד ביטן: טוב, אני פותח את הדיון.
דוד ביטן: השעה 14:20.
דוד ביטן: כיוון שמגישת הרביזיה איננה אז אני דוחה את הרביזיה.
<ארבל אסטרחן: לא דוחה את השעה.
דוד ביטן: לא את השעה, את הרביזיה אני דוחה, כן?
<ארבל אסטרחן: כתוב לנו בתקנון: "נעדר המבקש מישיבת הוועדה, יראו את הבקשה כאילו נדחתה".
<ארבל אסטרחן: רשאי - - - חבר כנסת אחר.
<ארבל אסטרחן: לא הוסמך חבר כנסת.
<אתי בן יוסף: אז אנחנו נכין את המכתב על הנושא.
דוד ביטן: עכשיו אמרנו להם: יש לכם עוד דבר חדש, תנו לנו עכשיו.
דוד ביטן: אז אין להם, כנראה, אז יצאנו מזה.
דוד ביטן: כי אם לא, נצטרך עוד פעם לכנס.
דוד ביטן: סדר היום הא הקמת הוועדה המיוחדת ליישום הנגשת המידע הממשלתי ועקרונות שקיפותו לציבור.
דוד ביטן: אנחנו רוצים להקים ועדה חדשה.
דוד ביטן: גם קיבלנו על זה מכתב בקשה מיושב ראש הכנסת.
דוד ביטן: הצעת ועדת הכנסת להקמת ועדה מיוחדת לפי סעיף 108 לתקנון הכנסת.
דוד ביטן: שם הוועדה: הוועדה המיוחדת ליישום הנגשת המידע הממשלתי ועקרונות שקיפותו לציבור.
דוד ביטן: סמכויות הוועדה: יישום הנגשת המידע הממשלתי ברוח חופש המידע; בחינת סוגי המידע העומדים לרשות הציבור או לעיונו; גיבוש עקרונות של שקיפות ודיווחיות של גופי הממשל; הוועדה לא תעסוק בחקיקה ובחקיקת משנה שבסמכות ועדת המדע והטכנולוגיה או שבסמכות ועדת החוקה, חוק ומשפט, ובפרט בעניין חוק חופש המידע, התשנ"ח-1998, או חוק הגנת הפרטיות, התשמ"א-1981, ואין בה כדי לגרוע מסמכויות ועדות אלה בענייני חקיקה ראשית וחקיקת משנה; הוועדה לא תעסוק בפרויקטים המצויים מזה זמן בסמכותה של ועדת המדע והטכנולוגיה, כגון: ישראל דיגיטלית, רשות התקשוב הממשלתית (לרבות ממשל זמין והיחידה לשיפור השירות לציבור) ומרכב"ה.
דוד ביטן: מה זו המרכב"ה הזו?
יואב בן צור: זו הרשת הממשלתית.
יצחק הרצוג: זו הרשת הממשלתית הדיגיטלית.
דוד ביטן: כל מחלוקת בין יושב ראש הוועדה המיוחדת לבין יושב ראש ועדת המדע והטכנולוגיה או יושב ראש ועדת החוקה, חוק ומשפט לעניין סמכויות הוועדה המיוחדת תובא להכרעת יושב ראש הכנסת.
<ארבל אסטרחן: וזה על דעתו של יושב ראש - - -?
יצחק הרצוג: כן, כן, על דעתו.
יצחק הרצוג: הוא גם אישר לנו את זה.
דוד ביטן: זה לא רק לסמכויות, לא רק הסמכויות – לגבי עניין מסוים שמובא.
יצחק הרצוג: כל מחלוקת.
<ארבל אסטרחן: אז המחלוקת היא לא בעניין אם שייך לוועדה או לא?
יצחק הרצוג: סמכויות.
יצחק הרצוג: בסדר, זה בעניין - - -
דוד ביטן: - - - צריך להיות בעניין מסוים.
דוד ביטן: אז זו ההכרעה שלו, לא באופן כללי.
<ארבל אסטרחן: תהיה סמכות ספציפית - - - סמכות מסוימת של - - -
דוד ביטן: סמכות קבועה.
אורי מקלב: אין סמכות.
אורי מקלב: אם - - - עורכת הדין ארבל אסטרחן, אני לוקח על נושאים מסוימים, האם זה סמכות?
אורי מקלב: זה הרי אותם - - -
דוד ביטן: לא, לכתוב את זה.
<ארבל אסטרחן: אז זה לעניין הסמכויות.
דוד ביטן: לעניין הסמכות בעניין מסוים.
<ארבל אסטרחן: אבל אומר חבר הכנסת אורי מקלב שזה לא רק בעניין מסוים - - -
יצחק הרצוג: בעניין סמכויות.
דוד ביטן: ו/או בעניין מסוים.
דוד ביטן: ו/או.
דוד ביטן: - - - את זה.
דוד ביטן: כי היא רוצה להחליט.
דוד ביטן: תגידו לה: הסעיף הזה, הנושא הזה לא בסמכות.
דוד ביטן: צריך להחליט.
דוד ביטן: לא רק בסמכות כללית.
אורי מקלב: הנושא, הנושא.
<ארבל אסטרחן: באופן כללי או פרטני, משהו כזה.
דוד ביטן: כן, משהו כזה.
דוד ביטן: הוועדה תהיה בת 11 חברים כדלקמן:
דוד ביטן: הליכוד – שניים; המחנה הציוני – אחד; הרשימה המשותפת – אחד - - -
יואל חסון: אצלנו כתוב שניים.
<קריאה: כאן כתוב שניים.
יצחק הרצוג: לא, לא, זה השתנה, כי מרצ מקבלת אחד.
דוד ביטן: השתנה, השתנה.
דוד ביטן: אני מקריא.
דוד ביטן: יש עתיד – אחד; כולנו – אחד; מרצ – אחד; הבית היהודי – אחד; ש"ס – אחד; ישראל ביתנו – אחד; יהדות התורה – אחד.
<ארבל אסטרחן: יושב ראש הוועדה.
דוד ביטן: יושבת ראש הוועדה תהיה חברת הכנסת סתיו שפיר.
<ארבל אסטרחן: מה עם שמות?
דוד ביטן: עכשיו, שמות יש לנו מהאופוזיציה, כרגע.
אורי מקלב: - - - ואמרה - - -.
אורי מקלב: ככה, אצלנו, בנוסח של התנאים - - - ואמרה - - - היא מסכימה.
יצחק הרצוג: כן, היא אמרה - - - במקום - - -
דוד ביטן: יושבת ראש הוועדה תהיה חברת הכנסת סתיו שפיר; המחנה הציוני – חברת הכנסת סתיו שפיר; הרשימה המשותפת – חבר הכנסת יוסף ג'בארין; ישראל ביתנו – חבר הכנסת רוברט אילטוב; יש עתיד – חבר הכנסת שי פירון.
דוד ביטן: יש מישהו פה שרוצה לתת שם?
יואב בן צור: ש"ס – יואב בן צור.
דוד ביטן: ש"ס – חבר הכנסת יואב בן צור.
דוד ביטן: כולנו.
רועי פולקמן: אני.
רועי פולקמן: בינתיים, אני.
רועי פולקמן: אני, בשלב זה – רועי פולקמן.
דוד ביטן: חבר הכנסת רועי פולקמן.
<ארבל אסטרחן: אז אין לנו מהליכוד, מהבית היהודי ומיהדות התורה.
דוד ביטן: הליכוד עוד לא נתן, הבית היהודי – רוצה לתת מישהו?
דוד ביטן: מי זה מיהדות התורה חבר פה?
אורי מקלב: תשים אותי בינתיים.
אורי מקלב: אם יש צורך - - -
דוד ביטן: חבר הכנסת אורי מקלב.
ניסן סלומינסקי: תשים אותי.
ניסן סלומינסקי: אז אם יהיה צורך - - -
דוד ביטן: וחבר הכנסת ניסן סלומינסקי.
דוד ביטן: רק הליכוד לא נתן, אם כך.
<ארבל אסטרחן: רק הליכוד.
דוד ביטן: מהליכוד בינתיים אף אחד לא רוצה.
<ארבל אסטרחן: ומרצ.
<ארבל אסטרחן: מהליכוד.
<ארבל אסטרחן: מרצ גם לא נתנו.
דוד ביטן: מרצ לא נתנו.
יצחק הרצוג: מרצ יתנו מחר.
<ארבל אסטרחן: הליכוד ומרצ.
דוד ביטן: אז מבחינתי אני יכול לקרוא את זה היום, - -
דוד ביטן: - - ואז תקבעו מחר שנמנה אותה ליושבת ראש.
<ארבל אסטרחן: זו הצבעה במליאה וכשהם יתנו שמות זאת תהיה רק הודעה.
דוד ביטן: תביאו לי, אנחנו נכניס את זה.
דוד ביטן: אז תקבעו למחר, לבחירת - - - מי בעד?
דוד ביטן: הצבעה בעד – פה אחד ההצעה להקים את הוועדה המיוחדת ליישום הנגשת המידע הממשלתי ועקרונות שקיפותו לציבור נתקבלה.
אורי מקלב: אפשר להגיד איזו מילת ברכה?
דוד ביטן: ממך זה טוב.
דוד ביטן: אחרי כל הניסוחים.
אורי מקלב: - - - דווקא בגלל זה, נכון.
אורי מקלב: בגלל שהיינו איזה חצאי שושבינים או מחותנים בעניין הזה, ולרגעים היינו גם לא בעד, לא בדיוק שושבינים, אולי אפילו היינו מפרידים בעניין.
אורי מקלב: אני רק רוצה להגיד לכם, אדוני היושב-ראש וחבריי חברי הכנסת: הוועדה הזאת התגבשה, ככה חשבו בהתחלה – לקחת נתחים מוועדת המדע והטכנולוגיה ומוועדת החוקה, חוק ומשפט, ולא כן הדבר.
אורי מקלב: הוועדה הזאת באה לקחת נושאים מסוימים, שחושבים שהנושאים הם מאוד חשובים, שזה יישום הנגשת המידע, קביעת עקרונות המידע שהממשלה צריכה לתת, שקיפות ודיווחיות של גופי ממשל.
אורי מקלב: זה נשמע מילים שאנחנו עדיין לא מכירים אותן.
אורי מקלב: היום השירות הציבורי וחופש המידע ושקיפות, הכול זה סלט אחד גדול.